Drage učenke, dragi učenci.

Kako ste opravili včerajšnje naloge? Ste uspeli tudi z interaktivimi nalogami na »languages online German«? Če imate kakšne težave, mi prosim pišite. Vesela bom vsakega, ki se mi bo oglasil ☺

|  |
| --- |
| **Navodila za samostojno učenje pri izbirnem predmetu NEMŠČINA za 5. razred** |
| Datum: četrtek, 19. 3 . 2020 |
| Učna ura: Kaj imaš v šolski torbi? |
| 1. Najprej pripravi delovni zvezek Brihtna glavca 5 in svoj šolski zvezek. |
| 2. Ponovitev in utrjevanje  Za začetek boš namreč ponovil/-a poimenovanje šolskih potrebščin, tudi tistih, ki smo se jih včeraj naučili na novo.  **Odpri BG, str. 35**. Predlagam, da najprej rešiš spodnji del naloge – pod slike vpiši poimenovanja šolskih potrebščin. Pri zapisu si po potrebi pomagaj s šolskim zvezkom. Če meniš, da že vse znaš tudi prav zapisati, najprej besede napiši samostojno, vendar jih na koncu vseeno preveri v zvezku.  Ko boš s tem gotov/-a, te besede poišči še na mrežnici. Če ti ne uspe najti čisto vseh 20, ne bo nič narobe. |
| 3. Was hast du in der Schultasche? - Kaj imaš v šolski torbi?  Danes se bomo naučili povedati, kaj imamo v šolski torbi ali peresnici. Oglejmo si najprej, kako povemo, da imamo ENO stvar. Oglej si naslednjo preglednico:   |  |  |  |  | | --- | --- | --- | --- | |  | **die** Landkarte | **das** Heft | **der** Füller | | Ich habe (imam) … | **eine** Landkarte  Imam zemljevid. | **ein** Heft  Imam zvezek. | **einen** Füller (!!!)  Imam nalivno pero. | | Du hast (imaš) | **eine** Landkarte  Imaš zemljevid. | **ein** Heft  Imaš zvezek. | **einen** Füller (!!!)  Imaš navlino pero. | | Er / Sie hat (on/ona ima) | **eine** Landkarte  On / Ona ima zemljevid. | **ein** Heft  On / Ona ima zvezek. | **einen** Füller (!!!)  On / Ona ima nalivno pero. |   Tako, če povzamemo. Kadar povemo, koga ali kaj imamo, se  die spremeni v eine  das spremeni v ein  der spremeni v einen  Poglejmo nekaj primerov:  Beispiele:  V šolski torbi imam žepni računalnik.  Žepni računalnik = der Taschenrechner. → der se spremeni v einen  In der Schultasche habe ich einen Taschenrecher.  V peresnici imaš ravnilo.  ravnilo = das Lineal → das se spremeni v ein  Im Mäppchen hast du ein Lineal  Zaenkrat si bomo zapomnili, da se »v šolski torbi« reče in der Schultasche  Aha, vas že slišim: Ampak učiteljica, zmotili ste se – saj ni der Schultasche, ampak die!  Ja, res je. Ampak ko povemo, kje je kaj (V šolski torbi), se die spremeni v der. Ampak s tem se za enkrat ne obremenjujte. Zapomni si, da se »v šolski torbi« reče in der Schultasche.  Tako, mislim, da smo to razumeli, zato si zdaj to, kar je pobarvano roza, lepo in urejeno prepiši v zvezek. |
| 4. Utrjevanje.  Dve nalogi za utrjevanje z vsemi potrebnimi navodili vas čakata v priloženem učnem listu »schulsachen\_ich habe« |
| 5. Prostovoljna naloga  Kdor želi seveda vse to lahko ponovno utrjuje na slpetu »languages online German«: <https://www.education.vic.gov.au/languagesonline/german/german.htm>  V **33. temi o šolskih potrebščinah** (33. School items)  Dragi učenci, srečno in zdravo do naslednjič!  vaša učiteljica Marjeta |